钦定古今图书集成/理学汇编/经籍典/第139卷 > 《汉韩婴诗外传三》 > 《大东》
## 钦定古今图书集成/理学汇编/经籍典/第139卷 > 《汉韩婴诗外传三》 > 《大东》

宋燕相齐，见逐，罢归之舍，召门尉陈饶等二十六人

弗能用也，则有不平之心，是失之己而责诸人也。”宋
燕曰：“夫失诸己而责诸人者何？”陈饶曰：“三斗之稷不
足于士，而君雁鹜有馀粟，是君之一过也。果园梨栗，
后宫妇人以相提掷，士曾不得一尝，是君之二过也；
绫纨绮縠，靡丽于堂，从风而弊，士曾不得以为缘，是
君之三过也。且夫财者，君之所轻也；死者，士之所重
也。君不能行君之所轻，而欲使士致其所重，犹譬铅
刀，畜之而干将用之，不亦难乎！”宋燕面有惭色，逡巡
避席曰：“是燕之过也。《诗》曰：‘或以其酒，不以其浆’。”